R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A
privind aprobarea Execuţiei bugetului local la data de 31.12.2021 și a Execuției bugetului
instituțiilor publice finanțate din venituri proprii la data de 31.12.2021.
             Analizând temeiurile juridice, respectiv:

             - art. 57 alin. (1) din Legea  nr. 273/2006 privind finanțele publice locale, cu modificările și completările ulterioare;
             Ținând cont de:

             a) referatul de aprobare nr. 4.787/16.05.2022 al Primarului orașului Deta, în calitatea sa de iniţiator;
             b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 4.788/16.05.2022 prin care se propune aprobarea Execuției bugetului local la data de 31.12.2021 și a Execuției bugetului instituțiilor publice finanțate din venituri proprii la data de 31.12.2021, bugete întocmite pe cele două secțiuni - secțiunea de funcționare și secțiunea de dezvoltare;
            c) avizul consultativ al Comisiei Economice a consiliului local.
              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
              Consiliul local al orașului Deta adoptă prezenta hotărâre:

              Art. 1. Se aprobă Execuţia bugetului local la data de 31.12.2021, conform anexei nr.1, și a  Execuției bugetului instituțiilor publice finanțate din venituri proprii la data de 31.12.2021, conform anexei nr.2, anexe care fac parte integrantă din prezenta hotărâre. 

               Art. 2. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş;

- Primarului Orașului Deta;
- Compartimentului Administraţie publică locală, protocol;
- Serviciului Buget, contabilitate, finanţe, impozite şi taxe;

  - prin publicarea pe site-ul www.detatm.ro – Monitorul oficial local.

